79. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ  ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.ΟΙΚ.635/Φ10150   της 19 Μαρτ.-2 Απρ.1996 (ΦΕΚ Β 211)  Δημιουργία Εθνικού Γενικού Μητρώου Ασφαλισμένων-Συνταξιούχων. Έχοντας υπόψη: 1. Το Νόμ.1558/26.7.85 άρθρ.23 και 27 «Περί συστάσεως Γενικής Γραμματείας Κοινωνικών Ασφαλίσεων» στο Υπουργείο Υγείας, Πρόνοιας και Κοινωνικών Ασφαλίσεων. 2.Το Νόμ.2084/1992 άρθρ.64. 3. Το Π.Δ.372/ΦΕΚ 201/13.9.95 «Μεταφορά της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων στο Υπουργείο Εργασίας». 4. Το Π.Δ.374/ΦΕΚ 203/15.9.95 «Διορισμός Υπουργών, Αναπληρωτών Υπουργών και Υφυπουργών». 5.Την ανάγκη για βελτίωση της παρεχόμενης εξυπηρέτησης προς τους ασφαλισμένους και συνταξιούχους με τη δημιουργία και τήρηση μηχανογραφικά του Εθνικού Γενικού Μητρώου Ασφαλισμένων-Συνταξιούχων. 6.Τις κοινές υπουργικές αποφάσεις με αρ. πρωτ.ΟΙΚ.967/Φ10150/11.3.93 (ΦΕΚ 186/23.3.93), ΟΙΚ.868/Φ10150/15.12.93 (ΦΕΚ 941/30.12.93) για τους Συντ/χους, και την 208/Φ10150/19.7.95 (ΦΕΚ 684/4.8.95) που τροποποιεί την πρώτη των αποφάσεων. 7.Την απόφαση με αρ.πρωτ.80010/12.2.1996 (ΦΕΚ 91/13.2.96 τ.Β΄) με ανάθεση αρμοδιοτήτων στους Υφυπουργούς Εργασίας και Κοινωνικών  Ασφαλίσεων, αποφασίζουμε: 1.Επεκτείνουμε τα οριζόμενα από τις κοινές υπουργικές αποφάσεις με αρ. πρωτ.ΟΙΚ.967/Φ10150/11.3.93 (ΦΕΚ 186/23.3.93),  ΟΙΚ.868/Φ10150/15.12.93 (ΦΕΚ 941/30,12.1993) για τους  Συντ/χους  και την 208/Φ10150/19.7.95 εντάσουμε στο Εθνικό Γενικό Μητρώο τους συνταξιούχους των Φορέων Κύριας Ασφάλισης της χώρας, του Δημοσίου, του ΟΛΠ και του ΟΛΘ, που συνταξιοδοτήθηκαν πριν την 1.1.1994(παλαιοί συνταξιούχοι). 2.Οι διατάξεις του άρθρ.2 της με αρ.πρωτ.967/Φ10150/11.3.93 υπουργικής απόφασης εφαρμόζονται ανάλογα και στους υπαγόμενους στο μηχανογραφικό σύστημα σύμφωνα με την παρούσα απόφαση. 3.Οι δαπάνες για την έκδοση της κάρτας και την αμοιβή των εργασιών του ΚΗΥΚΥ για την επεξεργασία των στοιχείων βαρύνουν τον προϋπολογισμό του Λογαριασμού Βελτίωσης Κοινωνικής Ασφάλισης οι δε δαπάνες για τη συγκέντρωση των στοιχείων των παλαιών συνταξιούχων των Φορέων τους ιδίους τους Φορείς. 4.Από την  εφαρμογή της απόφασης αυτής δεν προκαλείται δαπάνη σε βάρος του Κρατικού Προϋπολογισμού, προκαλείται όμως δαπάνη που θα βαρύνει τον προϋπολογισμό τους έτους 1996 του Λογαριασμού Βελτίωσης Κοινωνικής Ασφάλισης, που τηρείται στη Γενική Γραμματεία Κοινωνικών Ασφαλίσεων, η οποία θα ανέλθει στο ποσό των 300.000.000 δραχμών κατά το πρώτο έτος της εφαρμογής της απόφασης αυτής (1996). Η δαπάνη θα ανέλθει για το επόμενο έτος στο ποσό των 300.000.000 δραχμών. 5.Η ισχύς της παραπάνω απόφασης αρχίζει από της ημέρας δημοσίευσής της στο Φύλλο Εφημερίδος της Κυβερνήσεως.   